Syksyn sävyjä - Magicpoks\nNäiden kuvien perusteella mulla on vain yksi tapa poseerata; katse oikealle ja vasen käsi oudosti ylös ja vaihtelevasti silmät kiinni ja auki. Oli miten oli, ehkä näytän vähän hassulta, mutta pidän kuitenkin näiden kuvien tunnelmasta, pikainen kuvaushetki oli hauska – ja toivottavasti sekin näkyy kasvoilta.\nNyt en enää edes yritä kieltää fiilisteleväni täysillä syksyisiä vaatteita. Kauppoihin alkaa rantautua toinen toistaan kauniimpia neuleita, ruutu- sekä leopardikuosisia asioita ja ihanan syksyisiä värejä. Toisaalta ihan tavallisen harmaan neuleen, nahkahousujen ja nilkkureiden yhdistelmäkin on niin houkutteleva.\nViininpunainen Minimumin paita on just tähän vuodenaikaan sopiva, neuleet kun ovat vielä vähän turhan kuumia. Olen joskus aikaisemmin ostanut mustan Minimumin mekon, jonka yläosa on ihan samanlainen. Muistatteko vielä tämän? Oma tyylini on super yksinkertainen, mutta lämpenen näille isoille hihoille ja röyhelöille.\nPaita – Minimum *saatu (Putiikki Rannalla)\nFarkut – Bubbleroom *saatu\nEn ole vuoteen laittanut vaatekaapistani mitään kiertoon, joten ajattelin käydä nyt kaikki läpi huolella, omat ja lasten kamat ja laittaa jotain myyntiinkin, kiinnostaako teitä? Olen miettinyt, että pääsisin varmaa helpoimmalla jos laittaisin muutamia kivoja juttuja Instagram storiesin puolelle myyntiin, nouto olisi Tampereelta. Miltä kuulostaa?\nIhan super hauska toi paita! Ihana asu <3\nKiitos ihana Eve! <3 <3 <3\nJee laita vaan\nKiinnostaisi, jos postitus onnistuisi. :)\nMoikka! Mä ymmärrän tämän – ainakin muutamissa vaatteissa voisi olla tuo postitus mahdollinen :)


Suomen puolustusyhteistyön rakennelma on edennyt harjakorkeuteen - Päivän lehti 8.11.2017 | HS.fi\nSuomen puolustusyhteistyön rakennelma on edennyt harjakorkeuteen\nKeskeiset palat ovat paikallaan Suomen yhteistyössä Naton, Ruotsin ja Yhdysvaltojen kanssa, mutta poliittiset ponnistukset eivät lopu tähän.\nYhdysvaltojen puolustusministeri James Mattis tapasi presidentti Sauli Niinistön Presidentinlinnassa maanantaina. (KUVA: Markus Jokela / HS)\nJulkaistu: 8.11.2017 2:00 , Päivitetty: 8.11.2017 6:12\nSuomi ja Ruotsi eivät pysty enää merkittävästi tiivistämään yhteistyötään puolustusliitto Naton kanssa liittymättä Naton jäseniksi, eikä Nato-jäsenyys ole näköpiirissä lähivuosina.


Jalkapallo: Thierry Henry aikoo palata Arsenaliin - Valioliiga - Ilta-Sanomat\nThierry Henry aikoo palata Arsenaliin\nThierry Henry (KUVA: JEFF ZELEVANSKY)\nJulkaistu: 25.7.2012 13:25\nArsenalin seurahistorian paras maalintekijä Thierry Henryhttp://www.is.fi/haku/?search-term=thierry+henry on aikeissa palata entiseen seuraansa.\nTätä nykyä Red Bull New Yorkille maaleja latova ranskalainen pelasi viime tammi- ja helmikuun lainalla Arsenalissa. Onnistunut visiitti saattaa poikia uuden lainasopimuksen tulevalla kaudella.\n- Haluaisin ehdottomasti palata Englantiin ja Arsenalin joukkueeseen. En ole vielä keskustellut manageri Arsène Wengerinhttp://www.is.fi/haku/?search-term=arsene+wengerin kanssa, missä roolissa voisin palata, Henry paljastaa The Sunin haastattelussa.\nMikäli uusi lainasopimus tai pysyvä siirto Arsenaliin ei toteudu, Henry aikoo kuitenkin palata vanhaan seuraansa viimeistään peliuransa jälkeen.\n- Valmentaminen kiinnostaa minua. En kuitenkaan osaa vielä sanoa, mihin tehtävään minulla voisi olla eniten lahjoja urani jälkeen. Joka tapauksessa palaan Arsenaliin, Henry vakuuttaa.\nKahteen eri otteeseen Arsenalissa pelannut Henry on seuran kannattajien keskuudessa elävä legenda. Hän on viimeistellyt "Tykkimiehille" 176 maalia 258 ottelussa. Ennen siirtoaan Barcelonaan Henry toimi muutaman kauden ajan Arsenalin kapteenina.


2003 – 9.2. – 27.3.\nHelmikuun 09, 2003 – Helmikuun 27, 2003\nOsallistu ja vaikuta Helsingin ympäristönsuojelumääräyksiin\nYmpäristönsuojelumääräykset valmisteilla Helsingissä\nYmpäristönsuojelumääräysten valmistelutyö aloitettiin Helsingin kaupungin ympäristökeskuksessa kesällä 2001. Sen jälkeen työtä on jatkanut tehtävää varten koottu työryhmä. Kaupunkilaisilla on nyt mahdollisuus tutustua työryhmän ehdotukseen ympäristönsuojelumääräyksiksi ja antaa niistä palautetta.\nPalautetta varten on avattu ympäristönsuojelumääräyksiä koskeva nettikeskustelu Helsingin kaupungin Internet-sivuilla osoitteessa http://www.hel.fi/keskustelu. Myös ympäristökeskuksen Internet-kotisivulta (http://www.hel.fi/ymk) on yhteys keskustelupalstalle. Keskusteluaikaa on 30.3.2003 asti. Lisäksi luonnos ympäristönsuojelumääräyksistä on nähtävänä virka-aikana 30.3.2003 asti ympäristökeskuksen asiakaspalvelussa (Helsinginkatu 24). Kaupunkilaisten esittämät kommentit tullaan ottamaan huomioon ympäristönsuojelumääräysten jatkovalmistelussa.\nYmpäristönsuojelumääräykset ovat ympäristönsuojelulain mahdollistama uusi ympäristönsuojelun ohjauskeino. Määräysten tarkoituksena on konkretisoida ja tarkentaa käytännön soveltamistilanteissa ympäristönsuojelun yleisiä vaatimuksia paikalliset olosuhteet huomioiden. Mikäli määräykset katsotaan tarpeellisiksi, ne antaa kaupunginvaltuusto.\nLuonnos ympäristönsuojelumääräyksiksi on valmisteltu osittain siten, että siihen on koottu ja kirjattu jokapäiväisessä ympäristövalvonnassa jo pitkänkin aikaa sovel-lettuja käytäntöjä ja vaatimuksia. Tällaisia ovat muun muassa jätevesiviemäriver-kostoon liittymättömien kiinteistöjen jätevesien käsittelyvaatimukset, rakennusten julkisivujen kunnostustöille asetetut vaatimukset tai se, millaista on erityisen häi-ritsevä melu ja milloin siitä on tehtävä ilmoitus. Myös kemikaalien varastointia kos-kevia vaatimuksia on pitkään sovellettu käytännön valvontatyössä.\nEhdotukseen sisältyy myös uusia vaatimuksia, joista aiheutuu osalle kaupunkilaisia myös kustannuksia. Maaperän pilaantumisen ehkäisemiseksi vanhat käytöstä poistetut öljysäiliöt ja putkistot olisi ehdotuksen mukaan poistettava maasta tietyn siirtymäkauden kuluessa. Samasta syystä veneiden pohjamaali olisi poistettava niin, että maalijätteet saadaan kerätyksi talteen. Aiemmista käytännöistä poiketen ehdotetaan, että risujen ja lehtien hävittäminen polttamalla kielletään savuhaittojen vuoksi kokonaan rakennuskortteleissa ja muillakin taajaan rakennetuilla alueilla.\nLuonnoksessa ehdotetaan käytössä oleville öljy-, polttoaine- ja kemikaalisäiliöille asetettavaksi tarkastusvaatimukset. Pölyhaittojen ehkäisemiseksi lehtipuhaltimien käyttö hiekanpoistoon kiellettäisiin. Lisäksi annettaisiin jätteiden sijoittamista maa-perään koskevia määräyksiä sekä määräyksiä jätteiden käsittelystä kiinteistöillä.\nUseat kaupungin ovat jo antaneet omat ympäristösuojelumääräyksensä. Mikäli haluat verrata Helsingin kaupungin ehdotusta Turun, Tampereen ja Oulun mää-räyksiin, pääset niihin oheisista osoitteista: http://www.turku.fi/ympto/ympto/index2.html , http://www.tampere.fi/ytoteto/yva/ysmaar/index.htm , http://www.ouka.fi/johtosaannot/ymparistonsuojelu.htm. Lisäksi Suomen Kuntaliiton sivuilla on yhteenveto ympäristönsuojelumääräysten laadinnasta, http://www.kuntaliitto.fi : Haku: ympäristönsuojelumääräykset.\nVastaavanlaisia koko kaupunkia koskevia määräyksiä, joissa on myös ympäristön-suojelua koskevia asioita, ovat pääkaupunkiseudun yleiset jätehuoltomääräykset (http://www.ytv.fi/jateh/ytv/jhmaar.html), terveydensuojelujärjestys (http://www.hel.fi/ymk/organisaatio/Yty/f_tsjarj.html), järjestyssääntö (http://www.hel.fi/tietoa/jarjsaanto/index.html) ja rakennusjärjestys (http://www.rakvv.hel.fi/Rakennusjärjestys/0.sisällysluettelo.htm).\nLisätietoja antavat ympäristölakimies Kirsi Vitikka, puh. 7312 2906 sekä ympäris-tötarkastajat Vesa Syrjälä, puh. 7312 2797 ja Hannu Arovaara, puh. 7312 2769, s-posti: etunimi.sukunimi@hel.fi\nHiidenkiven koulusta keskusteli 100 mosalaista\nTapanilan ala-asteen vanhempainyhdistyksen ja Tapanila-Seuran järjestämässä keskustelutilaisuudessa oli ennätysyleisö. Hiidenkiven koulu houkutteli paikalle satakunta mosalaista.\nAlkuperäinen suunnitelma Hiidenkiven peruskoulusta on osoittautunut virheelliseksi. Oppilasennusteet ovat yllättäen muuttuneet niin, ettei kouluun riitäkään opiskelijoita järkevästi lähialueelta. Suunnittelussa on tehty useita virhearvioita.\nKaupungin virkamiehet ovat suunnitelleet kahden kuukauden aikana (joulu-tammikuu) ehdotukset, jotka vastaisivat tilannetta ja nykyisiä säästötavoitteita.\nKaupungin edustajana tilaisuudessa oli johtava koulutussuunnittelija Inari Salonen. Hän esitteli kouluviraston 5-henkisen työryhmän valmistelemat ratkaisut koulun osalta:\n1. alkuperäinen suunnitelma – Hiidenkiven peruskoulu. Tämä vaihtoehto on todettu epärealistiseksi oppilaaksiottoalueiden vaikean muodostamisen takia.\n2. Hiidenkiven peruskoulu/Pohjois-Helsingin yläaste ja Tapanilan ala-aste siirtyvät uuteen rakennukseen, Jäkälätie sivukouluna, Pohjois-Helsingin lukio laajenee (800 oppilasta). Tapanilan ala-asteen rakennuksista luovutaan Jäkälätietä lukuunottamatta\n3. Hiidenkiven peruskoulu kuten edellä, mutta Hietakumpu ja Ala-Malmi yhdistetään, tarkistetaan oppilasalueet Ala-Malmi/Hiidenkivi, Malmin lukio laajenee nykyisessä rakennuksessa. Luovutaan Tapanilan ala-asteen rakennuksista Jäkälätietä lukuunottamatta, luovutaan asteittain Tullivuorentien viipaleista.\n4. Hiidenkiven yläaste + lukio, Pohjois-Helsingin yläaste ja Malmin lukio (350 opp) siirtyvät uuteen rakennukseen, Pohjois-Helsingin lukio ja Suutarilan lukio yhdistyvät (800 opp), Hietakumpu siirtyy yhteen rakennukseen. Luovutaan Hietakummun ala-asteen viipaleista ja sivukoulusta (210 opp), samoin Siltamäen ala-asteen, Suutarilan ala-asteen ja Suutarilan yläasteen viipaleista (222 opp), yhteensä 432 oppilasta. Ala-Malmille vähitellen ylimääräistä kapaisteettia. Koillisten esikaupunkien lukiot sijaitsevat naapurikaupunginosissa.\n5. Malmin ja Suutarilan lukiot siirtyvät Hiidenkiven rakennukseen (700-800 opp), Hietakumpu siirtyy yhteen rakennukseen. Luovutaan Hietakummun viipaleista (222 opp), yhteensä 432 oppilasta. Ala-Malmille jää vähitellen ylimääräistä kapasiteeettia. Koillisten esikaupunkien lukiot sijaitsevat naapurikaupunginosissa.\nKeskustelussa kävi ilmi, että suunnittelun pohjana ollut tieto Tapanilan ala-asteen oppilasmäärästä oli väärä: suunnittelussa käytettiin lukumäärää 269 oppilasta kun todellinen lukumäärä tällä hetkellä on 350 oppilasta.\nTilaisuudessa oli mukana ihmisiä myös ympäristön kouluista – Pukinmäestä, Maatullista, Suutarilasta, Pohjois-Helsingin lukiosta. Ala-asteen johtokunta, opettajat ja rehtori toivat myös omat ehdotuksensa esille.\nKeskustelussa sivuttiin tontin puhtautta, liikuntatilojen sijaintia ja Falkullaan tänä vuonna valmistuvia 457 asuntoa. Lisäksi ehdotettiin jo rakenteilla oleville perustuksille rakennettavan alueelle tarvittava palvelutalo tai jäähalli. Projektia verrattiin yritysmaailmaan, jossa virhearvoista joutuu vastuuseen – tätä vastuuta toivottiin myös kunnallisrintamalle. Hankkeen jatkoa toivottiin nyt harkittavan ja suunniteltavan tarkasti ja arvailtiin, mistä hanke on alunperin alkanut.\nPäätöstä käsitellään lautakunnassa 08.04.2003, jolloin myös virkamiestyö päättyy. Lautakunnan kokous toukokuussa käsittelee talousarvion ja lopullisesti valtuusto päättää ensi vuoden budjetin marraskuussa. Asiaan voi parhaiten vaikuttaa tässä vaiheessa lautakunnan jäsenten kautta.\nKeskustelua voi jatkaa keskustelupalstalla ja auttaa näin Tapanila-Seuran työtä asian eteen.\nLeena Krohn kirjastossa 6.3. klo 19.30\nKirjailija Leena Krohn on vieraana kirjastossamme torstaina 6.3. kello 19.30 alkaen.\nKirjastossa on luvassa paljon Tapanilan kirjaston tukijoukkojen järjestämiä aktiviteetteja nyt keväällä. Lisää tapahtumatietoja Kirjaston WWW-sivuilta.\nSatutunnit jatkuvat keskiviikkoisin klo 18\nTapanilan kirjastossa järjestetään taas satutunteja. Neljänä seuraavana keskiviikkona Tiia-täti lukee satuja pienille kirjaston takahuoneessa.\nSatutunnit ovat 26.2., 5.3., 12.3. ja 19.3.\nTunnit järjestää Tapanilan kirjaston tukiyhdistys.\nKouluasiaa keskiviikkona 26.02. klo 18.30\nTapanila-Seuran keväkokous pidetään Tapanilan ala-asteella keskiviikkona klo 18.30 alkaen. Sääntömääräisten asioiden lisäksi paikalle on kutsuttu kaupungin edustajia kertomaan Hiidenkiven koulun suunnitelmista ja vaihtoehdoista.\nKORTTELIN 39209 TONTIN 12 ASEMAKAAVAN MUUTOSEHDOTUS TAPANILASSA (NRO 11177)\nKslk 2002-1218, Kivilahti Tiina s-posti 13.11.2002, Tarpinen Kari 17.6.2002, Ymk 411/1781-02 18.11.2002\n39. kaupunginosan (Tapanila) korttelin 39209 tonttia 12 koskeva asemakaavan muutosehdotus.\nAloite Kari Tarpinen ja Auli Mäkinen ovat hakeneet omistamalleen tontille asemakaavan muutosta rakennusoikeuden nostamiseksi ja osoittamiseksi kahdelle tontille. Nykyisen kaavan mukaan kaikki rakennusoikeus on merkitty yhdelle rakennusalalle olemassa olevan vanhan rakennuksen paikalle. Rakennusoikeus ja -ala sallisivat vain vanhan rakennuksen laajentamisen, mikä ei ole tarkoituksenmukaista, koska vanha rakennus on jo nyt suurikokoinen.\nKaavoitustilanne Alueella on voimassa asemakaava nro 8295 (vahvistettu 16.4.1981). Tontti on asuinrakennusten korttelialuetta AA. Tontin rakennusoikeus on 270 + y20 k-m2. Ensimmäinen luku ilmoittaa sallitun asuntokerrosalan määrän ja toinen luku vain asukkaiden yhteiseen käyttöön tarkoitetun kerrosalan määrän. Suurin sallittu kerrosluku kaksi. Asemakaavakartassa määritellyn kerrosalan lisäksi saa rakentaa 15 m2 autokatoksen asuntoa kohti. Rakennusalueen raja on merkitty niin, että olemassa olevaa rakennusta voi laajentaa. Autopaikkamääräys on 1 ap/130 k-m2.\nNykytilanne Tontti sijaitsee kulttuurihistoriallisesti arvokkaalla Tapanilan pientaloalueella. Tontin takaosassa on vanha isokokoinen (170 k-m2) asuinrakennus, jonka vanhin osa on todennäköisesti peräisin 1920-luvulta. Kadunvarressa on huonokuntoinen luultavasti samalta ajalta peräisin oleva piharakennus. Tontin länsipuolella on vanha teollisuusalue, jossa toimii useita eri yrityksiä.\nAsemakaavan muutosehdotus ja sen perustelut\nAsemakaavan muutosehdotuksessa tontti on jaettu ohjeellisella tontinrajalla kahdeksi tontiksi ja merkitty erillispientalojen korttelialueeksi (AO). Rakennusoikeudeksi takatontille on merkitty 195 k-m2 (e = 0,28) ja etutontille 125 k-m2 (e = 0,26), mikä käytännössä merkitsee tontilla olevan huonokuntoisen talousrakennuksen purkamista. Asemakaavaan merkityn kerrosalan lisäksi saa rakentaa yhden erillisen 25 k-m2 suuruisen talousrakennuksen asuntoa kohti. Talousrakennuksessa saa olla autotalli-, työ-, varasto-, sauna- tms. tilaa. Tämän lisäksi muuta autosuojaa ei saa rakentaa. Kylmän kuistin saa rakentaa rakennusoikeuden ja rakennusalan estämättä.\nMuutosalueen tonttien pinta-ala on yhteensä 1 178 m2. Rakennusoikeutta tontilla on tällä hetkellä 290 k-m2, kaavamuutoksen jälkeen tonttien kerrosala on yhteensä 320 k-m2. Rakennusoikeuden lisäys on 30 k-m2.\nAsemakaavamääräykset on pyritty laatimaan niin, että tuleva uudisrakennus sopii kooltaan, kattomuodoltaan ja materiaaliltaan alueelle. Uudisrakennukselle on merkitty rakennusala Kuoppatien varteen. Rakennuksen julkisivupinnan ja vesikaton leikkauskohdan ylin korkeusasema saa olla enintään +29,0. Maanpinta vaihtelee välillä +22,0-+23,0. Kattomuodoksi on määrätty harja-, taite- tai pulpettikatto. Julkisivumateriaalin on oltava alueelle tyypillistä rappausta tai öljymaalilla maalattua lautaa.\nKoska alueen vehreyttä ja suuria puita pyritään mahdollisuuksien mukaan säilyttämään, on kadunpuoleisen tontin eteläreunaan merkitty viiden metrin levyinen vyöhyke, jolla puut on säilytettävä elinvoimaisena. Katua rajaava pensasaita pyritään säilyttämään mahdollisimman yhtenäisenä, jonka takia tontin kadunvarren puoleinen reuna on merkitty istutettavaksi pensasaidalla. Vastaavalle kohdalle on lisäksi merkitty ajoneuvoliittymän estävä merkintä.\nSuojelukohteet Takatontin vanha rakennus on merkitty kaupunkikuvallisesti arvokkaana rakennuksena sr-2-merkinnällä, jonka mukaan rakennusta ei saa purkaa eikä siinä saa tehdä sellaisia korjaus- ja muutostöitä, jotka tärvelevät julkisivujen tai vesikaton kaupunkikuvallista arvoa. Kaupunkisuunnitteluvirastossa on vuonna 1986 laadittu Suosituksia rakennussuojelukohteille esikaupunkialueilla -raportti (yleiskaavaosaston julkaisu YB:20/86), jossa myös Kuoppatie 15:n rakennus on suositeltu suojeltavaksi. Kaupunkisuunnittelulautakunta päätti 12.2.1987 hyväksyä raportin ohjeellisena käytettäväksi asemakaavoituksen pohjana.\nVuorovaikutus kaavaa laadittaessa\nOsallisille on lähetetty maankäyttö- ja rakennuslain mukainen osallistumis- ja arviointisuunnitelma 28.10.2002 sekä ilmoitus nähtävilläolosta. Kaavaehdotus on ollut nähtävillä asemakaavaosastolla 18.-22.11.2002.\nOsallistumis- ja arviointisuunnitelmasta jätettiin kaksi mielipidettä.\nTiina Kivilahti ilmoitti olevansa tyytyväinen kaavamuutokseen. Hän kysyi, voiko kaavamuutosalueen pohjoispuolella olevalle puistoalueelle rakentaa kulkureitin.\nAsemakaavaosasto totesi, että Tapanilan asemakaavoihin on merkitty useita vastaavanlaisia kortteleita halkovia puistokaistaleita, joille ei kulkureittejä ole rakennettu. Kivilahden mainitsema puistoalue on yksityisessä omistuksessa, eikä sinne tällä hetkellä ole tarkoitus rakentaa kulkureittiä.\nYmpäristökeskus esitti, että kaavoituksen yhteydessä tulee selvittää tontin täyttöhistoria, koska Tapanilan alueella mahdollisiin täyttöihin on saatettu käyttää entisen asbestitehtaan jätemateriaaleja.\nAsemakaavaosasto on neuvotellut asiasta rakennusviraston kanssa, jonka mukaan Asbestitehdas on aloittanut toimintansa 1930-luvulla. Tontilla olevat rakennukset on rakennettu todennäköisesti 1920-luvulla, joten on erittäin epätodennäköistä, että tontilla olisi asbestia sisältäviä jätemateriaaleja.\n./. Kirjeet on jaettu esityslistan liitteenä.\nKerrosalan lisäys m2\nJatkotoimenpiteet Ehdotus koskee valtion kiinteistörekisteriin kuuluvaa aluetta.\nEhdotus asetetaan nähtäville 30 päivän ajaksi.\nAsemakaavan muutoksen hyväksymisestä päättää kaupunginvaltuusto.\nHakijoilta perittäneen 500 euroa asemakaavan muutoksen laatimisesta.\nEHDOTUS Kaupunkisuunnittelulautakunta päättänee lähettää asemakaavan muutosehdotuksen nro 11177 kaupunginhallitukselle puoltaen sen hyväksymistä.\nKirje kaupunginhallitukselle, pöytäkirjanote ja jäljennös kaupunkisuunnittelulautakunnan kirjeestä Tiina Kivilahdelle.\n(Sari Ruotsalainen, puhelin 169 4441)\nSotapojat harjoittelevat Malmin kentällä\nKaartin jääkärirykmentti harjoittelee Malmin lentokentän alueella 13.02.2003.\nMalmilla käytetään paukkupatruunoita 13.02 klo 8.00-14.00 välisenä aikana.\nHarjoitusjoukko on kooltaan noin 160 miestä ja 20 ajoneuvoa. Harjoitusjoukko on puettu taisteluvarustukseen.\nYliluutnantti Pekka Lehto 040-5179947


Taivaanvahti - Ursan havaintojärjestelmä: /observations/browse/pics/2012627/#Kuvat ja kertomukset\n2000-01-02 00:00 == 2017-07-26 17:24\n22.7.2017 klo 18.54 - Sysmä\n(IV) Arja-Sisko Airila, Ursa (Etelä-Suomi) Komea ja kirkas pääsateenkaari, sekä sivusateenkaari näkyi illan rankassa sadekuurossa. Kolminkertaiset interferenssikaaret näkyivät selvästi.\n21.7.2017 klo 22.08 - Sysmä\n(IV) Arja-Sisko Airila, Ursa (Etelä-Suomi) Komea auringonlaskun valaisema ukkospilvi ja muhkeita mammatuksia.\n21.7.2017 klo 17.59 - Sysmä\n(II) Arja-Sisko Airila, Ursa (Etelä-Suomi) Himmeä pätkä pääsateenkaarta näkyi sadeviiruissa. Kuva 1. 17:59, 2. 18:17.\n18.7.2017 klo 13.29 - Sysmä\n(I) Arja-Sisko Airila, Ursa (Etelä-Suomi) 22° renkaanosa pilkahti hetkeksi cirruskuituihin ukkoskuurojen lomassa.\n15.7.2017 klo 12.45 - Sysmä\n(I) Arja-Sisko Airila, Ursa (Etelä-Suomi) Perus 22° rengas näkyi yläpilvissä pitkälle iltapäivään, kunnes taivas selkeni. Kuvia: 3 kpl\n26.6.2017 klo 17.23 - Sysmä\n(II) Arja-Sisko Airila, Ursa (Etelä-Suomi) Sadekuurojen välillä näkyi yläpilvissä 22° rengas ja heikko vasen sivuaurinko.\n25.6.2017 klo 21.42 - Sysmä\n(II) Arja-Sisko Airila, Ursa (Etelä-Suomi) Heikko pääsateenkaari vielä illalla kuurosateessa.\n17.6.2017 klo 15.10 - 21.25 - Sysmä\n(II) Arja-Sisko Airila, Ursa (Etelä-Suomi) Himmeä 22° halorengas alkoi näkyä yläpilvissä iltapäivällä vaihtelevasti kello viidestätoista eteenpäin. Himmeät sivuauringot ja yläsivuavakin oli mukana. Illalla ilmestyi kirkas sivuaurinko oikealle puolelle. Haloja tuli seurattua koko iltapäivä ulkoiluttaessani lapsenlasta kauniissa kesäsäässä. Illalla kotiinpäin ajellessani pysähdyin vielä kuvaamaan kirkasta sivuaurinkoa. Pokkarin linssi vaan on niin likainen, että tuhruja näkyy kuvissa. Kuvat 1. 17:53, 2. 19:40, 3. 21:21, 4. 21.22.\n8.6.2017 klo 11.35 - Sysmä\n(I) Arja-Sisko Airila, Ursa (Etelä-Suomi) Yläpilvissä 22° rengas puoliltapäivin.\n6.6.2017 klo 15.02 - Sysmä\n(II) Arja-Sisko Airila, Ursa (Etelä-Suomi) Lisääntyvä yläpilvisyys antoi odottaa halojen ilmestymistä taivaalle ja niinhän kirkas 22° rengas ilmestyikin auringon ympärille. Pilvisoirossa näkyi hetken aikaa myös kirkas sivuaurinko oikealla ja horisontinympäristön kaari. Yläsivuavaa en mielestäni nähnyt koko aikana. Lapsenvahtihomma vaan rajoitti haloilmiön kehittymisen seuraamista, mutta jotain sentään sai kuvattua talteen. Kuvia: 3 kpl\n1.6.2017 klo 12.55 - Sysmä\n(IV) Arja-Sisko Airila, Ursa (Etelä-Suomi) Rankkoja raekuuroja satoi toinen toisensa perään pitkin iltapäivää. Rakeet olivat valkoisia lumirakeita, koot vaihtelivat 1millistä 0,5 senttiin. Ilman lämpötila oli kuuron alkaessa +11° ja putosi kuuron aikana +6 asteeseen. Kuurosateet jatkuvat edelleen. Kuva 5 loittonevasta kuuropilvestä kaakon suunnalla.\nKuvat: 1. 12:55, 2. 16:02, 3. 16:04, 4. 16:05, 5. 16:17.\n28.5.2017 klo 19.51 - Sysmä\n(I) Arja-Sisko Airila, Ursa (Etelä-Suomi) Päivän toinen halohavainto, ensimmäinen oli aamupäivällä klo 11:58 himmeä 22° rengas. Illalla pilvet rakoilivat sen verran, että 22° rengas tuli ajoittain näkyviin. Halo ei ollut nytkään kovin kauaa näkyvissä, kun pilvet jälleen peittivät taivaan.\n28.5.2017 klo 11.58 - Sysmä\n(I) Arja-Sisko Airila, Ursa (Etelä-Suomi) Heikko 22° rengas näkyi yläpilvissä. 10 minuuttia myöhemmin halo oli hävinnyt.\n25.5.2017 klo 17.37 - Sysmä\n(II) Arja-Sisko Airila, Ursa (Etelä-Suomi) Himmeä pätkittäinen sateenkaari näkyi matalalla iltapäivätaivaalla auringon ollessa vielä melko korkealla. Kuuropilvien ja auringonpaisteen vaihdellessa niitä ilmestyi vähän väliä lyhyeksi hetkeksi.\n17.5.2017 klo 01.52 - 01.56 - Sysmä\nEtsitty havainnot aikavälillä 1.1.2000 klo 00.00 - 26.7.2017 klo 17.24.


Sosiaalityöntekijä, suunnitelmallinen perhesosiaalityö | Oikotie Työpaikat\nSosiaalityöntekijä, suunnitelmallinen perhesosiaalityö\nVoit hakea tätä työpaikkaa osoitteesta https://keski-uudenmaansote.rekrytointi.com/paikat/?o=A_A&jid=1745&jbid=5#login_form\nTule osaksi meidän tiimiä suunnitelmalliseen perhesosiaalityöhön.\nHakuaika päättyy 5.8.2021 klo 14.00. Vakituinen virkasuhde alkaen sopimuksen mukaan.\nHyvinkään suunnitelmallisen perhesosiaalityön työryhmään kuuluu kaksi sosiaalityöntekijää ja kaksi erityissosiaaliohjaajaa. Työskentelyotteemme on lapsikeskeinen, verkostoituva ja asiakkaan osallisuutta painottava.\nHaettavan sosiaalityöntekijän työtehtäviin kuuluu sosiaalihuoltolain mukainen suunnitelmallinen työskentely lapsiperheiden kanssa ja lapsen omana työntekijänä toimiminen.\nPerheiden tuen ja palveluiden järjestäminen sekä lasten ja nuorten henkilökohtaiset tapaamiset sisältyvät työhön.\nEdellytämme Sinulta erinomaisia asiakas- ja tiimityön taitoja, yhteistyökykyä toimia monialaisissa verkostoissa sekä halua kehittää omaa työtäsi. Lisäksi edellytämme hyvää kirjallista ilmaisukykyä sekä kykyä mukautua akuutteihin tilanteisiin. Arvostamme aiempaa kokemusta lastensuojelutyöstä ja/tai perhesosiaalityöstä. Työssä tarvitaan palvelujärjestelmän ja lainsäädännön tuntemista. Ajokortti ja oman auton käyttömahdollisuus katsotaan eduksi.\nKelpoisuusehtona edellytämme sosiaalihuollon ammattihenkilölain (817/2015) 7§ mukaista sosiaalityöntekijän tutkintoa. Kelpoisten hakijoiden puuttuessa viransijaisuuteen huomioimme myös loppuvaiheen sosiaalityön opiskelijat (sosiaalihuollon ammattihenkilölain 817/2015 12§) Keusote tukee sosiaalityön opiskelua palkallisina vapaina 10pv/vuosi\nTarjoamme Sinulle moniammatillisen tiimin ja lähiesimiehen tuen sekä säännöllisen työnohjauksen. Kehitämme jatkuvasti työtämme ja tarjoamme eettisesti orientoituneen ja oppivan työyhteisön.\nKeusoten suunnitelmallinen perhesosiaalityö on yhdistetty yhdeksi tiimiksi, joten kollegiaalista tukea on hyvin tarjolla. Työ integroituu jatkossa myös tiiviimmin kuntayhtymän muiden perheiden palveluiden kanssa ja tarjoaa alustan tehokkaalle monialaiselle yhteistyölle. Sosiaalityöntekijänä pääset mukaan myös kehittämään edellä kuvattuja työn rakenteita ja sisältöjä.\nToimipisteemme sijaitsee Hyvinkään perhekeskuksessa, 5 minuutin kävelymatkan päässä juna-asemalta viihtyisissä työtiloissa. Työntekijöillä on käytettävissään oma työhuone, älypuhelin sekä kannettavat koneet, jolloin kirjausten ajan tasalla pitäminen mahdollistuu.\nEtätyön tekemiseen on korona-ajan jälkeenkin hyvät mahdollisuudet.\nKysy lisää 2.8. alkaen:\nPerhesosiaalityön esimies Teemu Tiensuu, puh. 050 497 0250, teemu.tiensuu@keusote.fi\nPalkkaus ja palvelussuhteenehdot määräytyvät KVTES:n mukaan. Koeaika on kuusi kuukautta. Tehtäväkohtainen palkka on 3732,01 €/kk, minkä lisäksi voimme maksaa pätevälle sosiaalityöntekijälle rekrytointilisää.\nVirkaan valitun on toimitettava nähtäväksi lain nro 504/2002 (laki lasten kanssa työskentelevien rikostaustan selvittämisestä) mukainen rekisteriote viimeistään 30 päivän kuluessa valintapäätöksen tiedoksisaannista.\nLisätietoja saat Teemu Tiensuu


Anaboliset - Myy Anaboliset Steroidit, Ostaminen tilaus tilata Online Kauppa\nN�yt�: Kaikki valmistajatAdvanced Muscle ScienceAlways YoungHi-TechLG Sciences\n1-AndroSterone RD - 60 Tablettia €130.00 €49.00 4-AD RD - 60 Tabletek €99.00 €49.00 Anavar - OXANDROLONE 180 Tablettia €99.00 €55.00 DecaVol - Nandrolone RD - 60 Tabletek €95.00 €49.00 Dianabol 575 mg-90 Tablettia €99.00 €49.50 Formadrol Extreme XL 90 kapselia Testosterone €70.00 €39.50 Methyl 1-D New 135 kapselia €90.00 €49.50 Pro Anabolic Hormon Kit RD 3 X 60 Tablettia €239.00 €89.00 Renewal HGH Workout for Men - harjoitus Miesten 30ml €59.00 €35.00 Sustanon 250 - 42 Tablettia €99.00 €49.50 N�ytt�� 1 10 (10 tuotteet)\nSivuja: 1 Anaboliset - Myy Anaboliset Steroidit, Ostaminen tilaus tilata Online Kauppa\nAnaboliset Ostaminen tilaus tilata Online. Anabolisia steroideja, Osta myy Anaboliset steroidit, proteiini Lisäravinteet varten kehonrakennus.\nOsta anaboliset steroidit, osta Anabolisia steroideja Deca, Sustanon, anabole varten kehonrakennus, osta Testosteronin\tInformation\nOlive Leaf - Oliivipuun lehti 150 mg 60 €38.50 €18.50 Specials\nColostrum - Ternimaito 650 mg 60 Kapselia €58.50 €24.50 Uutiset\nTuesday 21 May, 2013 755427 vierailua alkaen Thursday 12 August, 2010 Products


Keskustelu - CNN:llä kohu propaganda uutinen | Muut tiedeaiheet | Tiede\nCNN:llä kohu propaganda uutinen\nklo 1:19 | 13.9.2009\nMeinaavat siis "terroristit" hyökätä usaan uudemman kerran 9.10 tällä kertaa ydipommilla joka on valmiiksi asennettu maahan. Jos tämä tapahtuu se on Amerikan historian suurin virhe.\nps. kirjoitus asu ei ole paras tässä olo-tilassa mutta koittakaa saada selvää.\nklo 1:28 | 13.9.2009\nJahhas, Ruutisbyroossa on taas ollu johdon bileet...\nhttp://www.hs.fi/ulkomaat/artikkeli/T%C ... 5235694679\nklo 1:35 | 13.9.2009\nEttei vaan tulisi terroristeille karmea virhe?\nEiffel-torni on luullakseni Pariisissa ja Pariisi taitaa olla Ranskassa. Toisaalta virhe muuttuu ymmärrettäväksi, jos tajuamme kyseessä olevan salainen liitto Bushin palauttamiseksi valtaan.\nklo 2:27 | 13.9.2009\nTai sitten Ruutisbyroolle: sille nimittäin ns. "sattuu ja tapahtuu":\nklo 17:36 | 13.9.2009\nMistäs lähtien uutiset on tulleet youtubesta? Taitaa olla puhdasta feikkiä.\nEdit: oho joo, tässä olikin kyse pelistä.\nklo 21:18 | 22.9.2009\nMiksei kukaan ota kantaa..?\nklo 21:42 | 22.9.2009\nLepakko häiritsee kongressia.\nklo 22:30 | 22.9.2009\nEi toi ole oikea lepakko, se on Dick Cheney ihan selvästi.\nklo 12:51 | 23.9.2009\nTutkijoiden mukaan länsimaisen kulttuurin alin piste saavutetaan ensi perjantaina: Nadir Of Western Civilization To Be Reached This Friday At 3:32 P.M.\nklo 16:20 | 23.9.2009\nMikä tuo edes on? kuulostaki sarkastiselta vitsiltä\nklo 16:50 | 23.9.2009\nKuinka niin? Lähde on kiistämättömän rehellinen ja luotettava.\nklo 17:45 | 23.9.2009\nThe Onion, kuulostaa todella luotettavalta\nklo 19:18 | 23.9.2009\nNo, ainakin rehellinen!\nklo 19:31 | 23.9.2009\nMinä en ole ikinä epäillyt The Onionin luotettavuutta. Ja mitä tulee tuohon uutiseen, niin onhan se tavallaan ikävää, mutta antaa se siinä mielessä toivoa, että perjantai-iltapäivän jälkeen ei voi mennä enää alemmas. Ts, jos jotain muutosta tapahtuu, se on vain ylöspäin.\n[size=1:psbzdrnq](The Onionista voin mainita vielä sen verran, että usein allekirjoitukseni on mielipidekirjoitus The Onionista ja allekirjoituksen päättävä piste on linkki kyseiseen tekstiin.)[/size:psbzdrnq]\nklo 20:47 | 23.9.2009\nNiin, tilanteeseen on vain yritettävä suhtautua positiivisesti. Ja vaikka mieli tekisikin perjantaina puuttua Chigagon nykytaiteen museon kohtalokkaisiin tapahtumiin on muistettava Jor-Elin sanat: "It is forbidden for you to interfere with human history."\nklo 1:03 | 27.9.2009\nNonniin, kulttuuri on lähtenyt uuteen kukoistukseensa. Spenglerin mukaan länsimaisen korkeakulttuurin lopputahdit lyötiin jo 1800-luvulla, Beethoovenin yhdeksännen loppusoinnuissa. Mutta kuolleena kulttuuri voi jatkaa olemssaoloaan vielä satoja vuosia. Ja vielä pidempään kestää uuden korkeakulttuurin syntyminen, eikä ainakaan Spenglerin mukaan länsimaat ole ole vielä vuorossa, vaan seuravana nousee Aasian kulttuurit(O.Spengler, Länsimaiden perikato).


Pientä luksusta ja parempaa mieltä ~ Notes on a life\nStella Harasek ~ 16.11.2019\nElämme vuoden mustinta aika ja sen kyllä huomaa. Raudan ja D-vitamiinin tankkaamisesta ja pitkistä yöunista huolimatta mieli on välillä koetuksella, kun ulkona on koko ajan pimeää ja märkää. Kokosin kourallisen vinkkejä, joilla olen onnistunut tuomaan omiin päiviin vähän luksusta ja tekemään niistä aavistuksen parempia. Luksuksella en tarkoita kallista tai välttämättä edes materiaa: usein kyse on lähinnä tietoisesta läsnäolosta, että tekee jotain ihan vain itsensä vuoksi. Pelkästään siitä tulee parempi fiilis, että näkee vähän vaivaa tuottaakseen itselleen hyvää mieltä.\nHerkkutarjotin toimii yksin, kaksin tai kaveriporukalla. Skaalaa kokoa syöjien mukaan.\nAstetta ylellisempi iltapala. Syysapatiassa sitä tuppaa menemään siitä missä aitaa ei ole, mutta mieliala kummasti kohenee, kun vähän panostaa välillä. Sen ei tarvitse tarkoittaa mitään kovin monimutkaista. Kivalla kattauksella ja pienellä vaihtelulla pääsee jo pitkälle. Inspiroiduin artesaanileipomo Gateaun leipäkalenterista bongatusta herkkutarjottimesta ja ladoin tarjottimelle aprikoosi-pähkinäleipää, paria juustoa, viikuna- ja lakkahilloa sekä leipäjuustoa. Pieni mutta tuhti leipä jakaa mielipiteitä, sillä se sisältää aprikoosien ja rouskuvien pähkinöiden lisäksi rusinoita. Vaikka olisit tiukasti vastakkaisessa leirissä, tälle kannattaa antaa mahdollisuus! Sattumilla täytetty leipä ei kilpaile jokapäiväisen arkileivän kanssa, vaan se on suolaisenmakea herkku, joka nautiskellaan esimerkiksi vahvojen juustojen kanssa. Leipomomyymälässä vierailu on osa elämystä – ja toki herkkuhetki syntyy jollain toisellakin leivällä, jos rusinat eivät yksinkertaisesti käy.\nHengaaminen aamutakissa. Täsmennetään heti: on monta tapaa viettää aikaa aamutakissa. Jos on niin uupunut ettei jaksa pukeutua, pitää huolestua. Mutta jos sen tekee siitä riemusta, ettei tarvitse eikä aio lähteä kotoa mihinkään, ei ole mitään parempaa. Parhaimmillaan aamutakkihengailu on suihkun tai kylvyn jälkeen, teekupin ja kirjan kanssa, kännykkä äänettömällä eteisessä. Tähän aikaan vuodesta aamutakin seuraksi tarvitaan myös villasukat. Meillä on tosin niin kylmät kivilattiat, että villasukat eivät tahdo riittää, joten ostoslistalla on tossut, jotka pitävät varpaat lämpiminä.\nOstin Monoclen suitsukepidikkeen St Georgen leipomon yhteydessä\nsijaitsevasta kaupasta. Messinkisen kotelon sisällä on puurasia täynnä pikkusuitsukkeita.\nSuitsukkeet. Kynttilät ovat ihanat, poltan niitä pimeinä kuukausina joka päivä. Ne tekevät ilmapiiristä pehmeän ja lempeän, mutta silloin kun haluan kohottaa tunnelmaa, sytytän suitsukkeen karkottamaan ummehtuneen energian. Sillä voi huijata itseään ajattelemaan, että on oikeasti ulkomailla jossain hämyisessä baarissa tai teehuoneessa eikä ikkunan takana vihmova räntä kiinnosta enää yhtään. Suitsukkeen polttaminen on myös ihana tapa virittää koti vieraita tai omaa vapaailtaa varten.\nAila Meriluodon “Vaarallista kokea” on kokoelma päiväkirjamerkintöjä 60- ja 70-luvuilta, ja tavallaan taas ajankohtainen, sillä kunnioitettavaan 95 vuoden ikään ehtinyt kirjailija kuoli lokakuun lopussa.\nLukeminen on luksusta. Olen vasta viime aikoina todella tajunnut miten paljon ikävöin lukemista niinä vuosina, kun aika ei riittänyt kunnolla edes nukkumiseen saati kirjan avaamiseen. Olen joutunut opettelemaan sitä uudestaan, harjoittelemaan keskittymistä yhteen asiaan kerrallaan, uppoutumista toisiin maailmoihin. Nyt se alkaa sujua ja se on parasta aikoihin.\nLukeminen laskee sykettä, rauhoittaa ja virkistää, viihdyttää turruttamatta aivoja. Luen paljon uutuuskirjoja, mutta pyrin pitämään käden ulottuvilla myös vanhoja teoksia, jotka olen löytänyt divareista, kirppiksiltä ja äitini kirjakätköistä. Uskon, että tekee hyvää altistaa itsensä muillekin kuin tässä ajassa syntyneille teksteille – se herättää usein uusia ajatuksia.\nVapaa ilta ei-millekään. Nykyään aika on suurinta luksusta. Olen tajunnut, että yksi syy miksi olen aina niin väsynyt silloinkin kun en tee liikaa töitä on se, etten koskaan ole kunnolla offmode, vaan puuhaan koko ajan jotain tai ainakin mietin, että pitäisi sitä sun tätä. Pestä pyykkiä, järjestää joku pyörremyrskyn kouriin joutunut kaappi, hoitaa pari puhelua ihmisille joiden kanssa ollaan soiteltu ristiin. Saan kivoistakin jutuista kehitettyä itselleni velvollisuuksia, kun yritän venyttää vähän vapaa-ajan riittämään kaikelle mitä en ole ehtinyt, vaikka olisi pitänyt.\nNiinpä kaikkein parasta mitä voin itselleni antaa on pelkälle olemiselle pyhitettyä aikaa. Se pitää merkata kalenteriin ja sen pitää olla oikeasti sillä tavoin pyhä, ettei mikään jyrää sen yli tärkeysjärjestyksessä. Silloin tehdään juuri sitä mitä huvittaa, olipa se sitten lukemista ja sohvalle nukahtamista kirjan kanssa, koiran kanssa hengaamista, pitkällä kävelyllä käymistä tai kirsikkatomaattien paahtamista. (Kirsikkatomaattien paahtaminen on varma signaali siitä, että voin hyvin enkä tunne stressiä. Se on viimeinen mieleen juolahtava asia silloin kun pää on täynnä todo-listoja enkä pysty rauhoittumaan.)\nEn voi sanoa vielä hallitsevani tätä, mutta harjoittelen. Mitä vaikeammalta tuntuu olla tekemättä ei-mitään, sen tärkeämpää se on.\nAVAINSANAT: Hyvinvointi, Kirjat, Ruoka & Juoma\nVinossa koko muija\n16 thoughts on “Pientä luksusta ja parempaa mieltä”\nTuulia on 20.11.2019 at 13:29 said:\nTekisi spontaanisti mieli tulla teille illaksi tuohon tunnelmaan :) yritänpä järjestää vastaavan viikonlopuksi miehelle ja itselleni, hyvän mielen ilta musiikin, hyvien naposteltavien, kirjojen ja kiireettömyyden, kynttilänhämyn psrissa.\nStella Harasek on 20.11.2019 at 15:36 said:\nHaha ymmärrän! Kuulostaa just hyvältä, suosittelen lämpimästi. Tekee hyvää niin itselle kuin parisuhteelle.\nPS. Poistin tuplakommentin, no worries!\nRiikka on 17.11.2019 at 17:20 said:\nJuuri tätä haluaisin itsekin. Olisi rauha lukea kirjoja joita on kertynyt vähän joka nurkkaan. Tuntuu ettei sellaista aikaa ole istahtaa ja keskittyä lukemaan. Yritän korjata asian. Kiitos sinulle !\nAnonymous on 17.11.2019 at 14:20 said:\nHyvä postaus, aivan liian harvoin antaa aikaa itselleen vain nauttiakseen siitä, ettei tarvitse tehdä mitään, vain olla. Juuri mitä tähän pimenevään vuodenaikaan ihminen tarvitsee. Kiitos että muistutit tästä!\nSusanna Ilveskivi on 17.11.2019 at 13:34 said:\nAh niin totta! Ihanaa kun kirjoitat arjesta\nStella Harasek on 18.11.2019 at 14:35 said:\nIhanaa että tykkäät lukea! x\nSirkku on 17.11.2019 at 10:14 said:\nIhanaa lukea samankaltaisista ajatuksista, mitä täälläkin koetaan. Ja tyttären kanssa ollaan hulluina suitsukkeisiin. Minä polttelin niitä nuorena, ja kun tytär ihastui noihin tuoksuviin tikkuihin, niin ollaan tehty yhteistilausta. Joka ilta poltellaan tuikkujen ohella eri tuoksuja, kuten laventeli, ruusu, setri yms. Ja ne jos mitkä, tuovat tunnelmaa.\nJa kuppi teetä, glögia tai paksua kaakaota maistuu myös. Ja hei, itsekin rakastan oikeaa leipää, jossa saa olla sattumia, pullassa rusinat ei maistu, mutta leivässä kyllä, hmmm.\nSirkku on 17.11.2019 at 10:49 said:\nNiin, siis tehty monta yhteistilausta. Kumma kun tuo kieli ei taivu näin aamusta, sori.\nMimosa on 17.11.2019 at 07:59 said:\nIhanan tunnelmallinen postaus, kiitos! Just nyt marraskuussa on helppoa hyggeillä, kun pimeys tuntuu mustalta makuupussilta ja voisi vetäytyä talviunille kevään valoa vartomaan.\nStella Harasek on 18.11.2019 at 14:36 said:\nJee kivaa kun tykkäsit! Ah tuo musta makuupussi on niin loistava vertaus, KYLLÄ.\nS on 16.11.2019 at 19:35 said:\nIhana postaus ja kuvat!\nStella Harasek on 16.11.2019 at 23:49 said:\nJee kivaa kun tykkäsit!\nJada on 16.11.2019 at 17:07 said:\nMahtava oivallus tämä, että on hyvä lukea muussakin kuin tässä ajassa syntyneitä tekstejä! Kiitos siitä.\nIhanaa kun luit! x\nKristiina K on 16.11.2019 at 15:28 said:\nIhana postaus rauhallisista hetkistä. Silloin ei ole kiire minnekään ja nautitaan kodin lämmöstä ja herkuista. Lisää tällaista meidän kiireisten nykyihmisten elämään!\nHei ihanaa, superkiva kuulla että tykkäsit! xxx